

**REPUBLIKA HRVATSKA**  Adresa: Breznički Hum 14

**VARAŽDINSKA ŽUPANIJA** 42 225 Breznički Hum

**OSNOVNA ŠKOLA BREZNIČKI HUM** Tel: +385 42 618-225

KLASA: 003-04/18-01/1/ Fax: +385 42 209-82

URBROJ: 2186-115-01-18-1 E-mail: ured@os-breznicki-hum.skole.hr Breznički Hum, 19.siječnja 2018. godineOIB:31867995107

 Na temelju članka 25. st.2. Zakona o ograničavanju uporabe duhanskih i srodnih proizvoda („Narodne novine“ br. 45/17), članka 57. Zakona o zaštiti na radu („Narodne novine“ br. 71/14., 118/14., i 154/14.) i članka 37. Pravilnika o zaštiti na radu Osnovne škole Breznički Hum, ravnateljica Osnovne škole Breznički Hum, dana 19. siječnja 2018. godine donosi slijedeću:

**ODLUKU**

**O ZAŠTITI NEPUŠAČA**

**I.**

 Ovom se Odlukom, u cilju zaštite zdravlja učenika, zaposlenika i korisnika objekta Osnovne škole Breznički Hum (u daljnjem tekstu: Škola), kao i svih drugih osoba koje povremeno ili privremeno borave u objektima Škole i školsko sportske dvorane, zabranjuje pušenje u svim zatvorenim prostorijama Škole i vanjskim pripadajućim prostorima.

**II.**

 Pod pojmom zatvorena prostorija Škole smatraju se: učionice, kabineti, zbornica, hodnici, sanitarni prostori, predvorje Škole, ured ravnatelja, cjelokupni prostor uprave Škole, knjižnica, sportska dvorana s pripadajućim prostorima kao svlačionice i hodnici, prostorije za odlaganje sredstava za čišćenje, ambulante te svi ostali prostori koji se nalaze unutar zidova cjelokupne školske zgrade.

 Pod vanjskim prostorima Škole podrazumijevaju se otvoreni prostor pred glavnim i sporednim ulazima u zgradu Škole, školski dvorišni prostor i sportsko igralište Škole.

**III.**

 Ove Odluke trebaju se pridržavati svi učenici, zaposlenici i korisnici objekta Škole, kao i sve druge osobe koje povremeno i privremeno borave u objektima Škole i školsko sportske dvorane kako bi vrijeme provedeno na radu bilo čim kvalitetnije te kako bi se smanjio rizik od mogućnosti nastanka zdravstvenih problema uzrokovanih djelovanjem duhanskog dima.

**IV.**

 Protiv učenika i zaposlenika Škole koji se ne pridržavaju odredbi ove Odluke pokrenuti će se stegovni ili drugi odgovarajući postupak u cilju utvrđivanja njihove odgovornosti.

**V.**

 Istodobno, zbog kršenja odredbi ove Odluke vanjskim suradnicima i korisnicima može se otkazati daljnja suradnja i daljnje korištenje objekta Škole.

**VI.**

Osim stegovne i druge odgovornosti zbog narušavanja odredbi ove Odluke, osoba koja se zatekne da puši u prostorima Škole u kojima je pušenje zabranjeno za isti prijestup može istodobno odgovarati i prekršajno prema Zakonu o ograničavanju uporabe duhanskih i srodnih proizvoda.

 **VII.**

 Izrazi koji se koriste u ovoj Odluci , a imaju rodno značenje, koriste se neutralno i odnose se jednako na muški i ženski rod.

 **VIII.**

 Ova Odluka objavljena je na oglasnoj ploči i internetskoj stranici Škole i stupa na snagu danom donošenja.

 **RAVNATELJICA:**

 **Vesna Ivančan**

 **\_\_\_\_\_\_\_\_\_\_\_\_\_\_**